CONVOCATÒRIA PER A ADJUDICAR LA DIRECCIÓ I LA COORDINACIÓ DE LA CORAL DE LA UNIVERSITAT D'ALACANT PER AL CURS 2019/2020 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/5285)
  + [Valencià](/va/acuerdo/5285)






Selector de idioma

Leer

* [Español](/es/acuerdo/5285)
* [Valencià](/va/acuerdo/5285)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA PER A ADJUDICAR LA DIRECCIÓ I LA COORDINACIÓ DE LA CORAL DE LA UNIVERSITAT D'ALACANT PER AL CURS 2019/2020[Butlletí Oficial Universitat d'Alacant](/ca/Publicacion)
================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA PER A ADJUDICAR LA DIRECCIÓ I LA COORDINACIÓ DE LA CORAL DE LA UNIVERSITAT D'ALACANT PER AL CURS 2019/2020

Data d'aprovació
:   29/05/2019

Data de publicació
:   29/05/2019

Òrgan competent
:   Vicerector de Cultura, Esport i Llengües

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=5285.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/5285)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/5285)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA PER A ADJUDICAR LA DIRECCIÓ I LA COORDINACIÓ DE LA CORAL DE LA UNIVERSITAT D'ALACANT PER AL CURS 2019/2020&url=https://www.boua.ua.es/va/acuerdo/5285)

**Títol:** CONVOCATÒRIA PER A ADJUDICAR LA DIRECCIÓ I LA COORDINACIÓ DE LA CORAL DE LA UNIVERSITAT D'ALACANT PER AL CURS 2019/2020

**Secció:** CONVOCATÒRIES I CONCURSOS

**Òrgan:** Vicerector de Cultura, Esport i Llengües

**Data d'aprovació:** dimecres, 29 de maig de 2019

CONVOCATÒRIA PER A ADJUDICAR LA DIRECCIÓ I LA COORDINACIÓ DE LA CORAL DE LA UNIVERSITAT D’ALACANT PER AL CURS 2019/2020

El Vicerectorat de Cultura, Esport i Llengües de la Universitat d'Alacant (d'ara endavant VCEL) publica aquesta convocatòria per a adjudicar la direcció i la coordinació de la Coral de la Universitat d’Alacant per al curs 2019/2020, amb els objectius de fomentar la participació de la comunitat universitària en l'activitat coral, de formar-la musicalment i de difondre la música coral dins i fora de la universitat.

Aquesta convocatòria es regeix per les bases següents:

1. Podran participar les i els professionals que acrediten coneixements i experiència en la direcció i la coordinació de grups de cant coral i que complisquen les bases d'aquesta convocatòria. La titulació mínima requerida en tot cas per a la presentació d'ofertes en aquesta convocatòria ha de ser el títol de Grau Mitjà d'Estudis Oficials de Música.

2. Els aspirants i les aspirants que vulguen participar en aquesta convocatòria han d'enviar un projecte de les activitats de direcció que cal desenvolupar acompanyat del currículum vitae en el qual conste de manera clara els elements referits en els apartats 1.1. (Formació acadèmica) i 1.2 (Experiència professional), segons el que preveuen aquestes bases.

Les persones interessades hauran d’emplenar el formulari disponible en l’adreça

<http://web.ua.es/va/vr-cultura/convocatories/coral/>

on hauran d’adjuntar la documentació sol·licitada (currículum i projecte). El pes total dels documents adjunts no ha de superar els 5MB. Rebran un correu electrònic de confirmació amb un número de referència.

Encara que un aspirant concórrega a les diverses convocatòries del VCEL (l’Aula de Teatre, l’Aula Teatre-UPUA, l’Aula de Dansa i l’Aula de Musica- Coral) i quede en primer lloc amb més d’un projecte, el VCEL només li n’adjudicarà un.

La data màxima per a la recepció de les sol·licituds és el 30 de juny de 2019.

3. Els projectes que siguen triats han de complir les condicions d'actuació següents:

a) Dirigir la Coral de la UA en l’acte de obertura oficial del curs en setembre de 2019.

b) Començar el procés de planificació, proves i selecció dels membres de la Coral de la Universitat d’Alacant quan es resolga la convocatòria.

c) Començar els assajos a partir d’octubre de 2019.

d) Tenir disponibles 3 cicles de concerts per nadal, primavera i estiu en cadascun dels cursos en els quals té vigència aquesta convocatòria, així com realitzar els actes acadèmics i institucionals que durant el curs determine el VCEL.

e) Si per alguna raó no s'aconsegueix formar grup i, per tant, no es pot estrenar pel cicle de concerts de Nadal, s'entendrà que el projecte queda anul·lat. En aquest cas, el VCEL decidirà si fa pública una nova convocatòria.

f) Durant el curs 2019/2020, dur a terme el nombre de representacions que dispose el VCEL, tant en el campus de la Universitat d'Alacant, com en certàmens estatals, com en les seus universitàries o en aquelles poblacions amb les quals la Universitat d'Alacant té signats convenis de col·laboració i intercanvi culturals. El VCEL pagarà la quantitat de 125 € (IVA inclòs) a la directora o el director seleccionats sempre que facen un concert durant el curs acadèmic 2019/2020 fora del campus de la Universitat d’Alacant o de la Seu d’Alacant. Aquest import cobrirà els assajos i el concert, prèvia presentació de la factura nominal corresponent.

g) Cas que hi haja peticions perquè el concert s'haja de representar fora dels itineraris establerts pel VCEL, aquest ha de ser informat prèviament i donar-hi el vistiplau.

4. El VCEL, per la seua banda, assumirà les obligacions següents amb la Coral de la Universitat d’Alacant:

a) Farà la producció executiva de cada concert i facilitarà les representacions durant el període corresponent al curs acadèmic 2019/2020.

b) Abonarà la quantitat de 5.000 € (IVA inclòs) per curs acadèmic en concepte d'ajuda a la direcció i coordinació de les activitats previstes de la Coral de la Universitat d’Alacant, prèvia presentació de la factura nominal corresponent.

c) Posarà a la disposició de la Coral de la Universitat d’Alacant un mitjà de transport adequat per als desplaçaments en ruta.

d) S'encarregarà de la difusió i la promoció del projecte general i de les representacions que es facen.

Totes les quantitats dineràries compromeses es carregaran al capítol II del Servei de Cultura i queden subjectes a l'efectiva disponibilitat pressupostària i de despesa de l'òrgan competent per a la seua autorització.

5. El VCEL estudiarà i valorarà les sol·licituds rebudes a través d'una Comissió composta de quatre membres: la directora del Secretariat de Promoció Cultural i Lingüística -o la persona en qui delegue-, que actuarà de presidenta; el director del Servei de Cultura, que actuarà de secretari; el subdirector del Servei de Cultura i un/a professional de reconegut prestigi en la matèria designat lliurement pel rector de la Universitat d'Alacant.

El procediment de selecció consta de dos parts: una primera part, eliminatòria, de concurs de mèrits, i una segona part d’entrevista personal, en cas de superar la primera part. La Comissió de Selecció basarà la valoració conjunta i la preselecció dels candidats en els mèrits al·legats i acreditats, tenint en compte els criteris generals següents:

1. Concurs de mèrits

1.1 Formació acadèmica (fins a 4,5 punts)

1.1.a Estudis musical de grau superior 1,75 punts

1.1.b Cursos complementaris (direcció coral, tècnica vocal, cant) màx. 2,75 punts (0,25 per cada curs)

1.2 Experiència professional (fins a 3,5 punts)

1.2.a Direcció musical de formacions corals. Per cada any d'experiència com a titular en la direcció musical d'una formació coral, 0,5 punts fins a un màxim de 1,5. (La direcció de més d'una formació en un mateix any computarà com a una de sola.)

1.2.b Projecte per al desenvolupament artístic i musical de la Coral de la Universitat d’Alacant, fins a 2 punts.

En el projecte es detallaran les propostes sobre la metodologia i la forma de treball en els assajos, les intencions en qüestions de repertori i idees per a actuacions i totes les fórmules artístiques que el candidat propose per al creixement artístic i musical de la Coral de la Universitat d’Alacant, considerant aspectes com la participació de la formació en els actes acadèmics i institucionals de la UA, possibles col·laboracions, intercanvis, propostes formatives, pla de fidelització dels estudiants, etc.

Perquè puguen tenir-se en compte els mèrits hauran d’haver-se acreditat documentalment les dades necessàries requerides, com la certificació de l'òrgan competent sobre cursos, concerts, durada, etc., perquè possibiliten l'aplicació dels criteris. En el cas de titulacions obtingudes en l'estranger s'haurà d'estar en possessió de la credencial que n’acredite l’homologació.

6. Les candidatures que hagen obtingut un mínim de 4 punts en el concurs de mèrits hauran de passar, obligatòriament, una entrevista personal que tindrà una puntuació màxima de 2 punts. Les candidatures que no hagen obtingut el mínim de 4 punts en el concurs de mèrits no podran passar l’entrevista personal. Si el candidat o la candidata no aconsegueix un mínim d’1 punt en l’entrevista, quedarà eliminat. Si no s’arriba a la puntuació mínima requerida, la Comissió declararà deserta la convocatòria.

Resultarà seleccionada la candidatura que obtinga la puntuació final més elevada.

8. La participació en aquesta convocatòria comporta l’acceptació de les bases.

9. El tractament de les dades de caràcter personal sol·licitades en aquest procés de selecció queden subjectes al compliment del Reglament General de Protecció de Dades- Reglament (UE) 2016/679, de 27 d'abril, i la normativa que resulte de la seua aplicació. Del tractament de les dades de caràcter personal es donarà la corresponent informació als interessats, amb el contingut que preveu la legislació referenciada de protecció de dades de caràcter personal.

Carles Cortés Orts

Vicerector de Cultura, Esport i Llengües

Alacant, 29 de mayo de 2019





[Carretera Sant Vicent del Raspeig s/n  
03329 Sant Vicent del Raspeig - Alacant  
 Tel. 74 932 3112 - Fax 96 821 7326](https://www.google.es/maps/@12.929569,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12591&trk=tyah&trkInfo=tarId%8I6418977116995%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)